पुँजीवादको विकास भनेको मूलतः उत्पादन शक्तिको विकास हो । पुँजीवादको आधारलाई विस्तार नगरेसम्म, उत्पादन र उत्पादकत्व नबढाएसम्म पुँजीवादबाट समाजवादमा रुपान्तरण कठिन छ । युरोपका कतिपय देशहरुमा समाजवादी चित्र देख्न सकिन्छ । राजनैतिक रुपमा पुँजीवादी संरचना भएपनि त्यहाँको सामाजिक सुरक्षा, शिक्षा, स्वास्थ्य, रोजगारी आदि क्षेत्रमा राज्यले जिम्मेवारी लिने हुँदा यो समाजवादी व्यवस्थातर्फ उन्मुख भएको भन्न सकिन्छ ।
